tartuNLP/wikipedia-smugri-20251201 huggingface dataset:
Eesti viirpuu

Eesti viirpuu ("Crataegus × estonica") on roosõieliste sugukonda arvatud puuliik, täpsemalt pisiliik.
Taim on Eestis väga harva esinev ja on raskesti määratav.
Kupfferi viirpuu

Kupfferi viirpuu ("Crataegus × kupfferi") on roosõieliste sugukonda arvatud puuliik, täpsemalt pisiliik.
Taim on Eestis väga harva esinev ja on raskesti määratav.
Kuramaa viirpuu

Kuramaa viirpuu ("Crataegus × curonica") on roosõieliste sugukonda arvatud puuliik, täpsemalt pisiliik.
Taim on Eestis väga harva esinev ja on raskesti määratav.
Rand-viirpuu

Rand-viirpuu ("Crataegus × maritima") on roosõieliste sugukonda arvatud puuliik, täpsemalt pisiliik.
Taim on Eestis väga harva esinev ja on raskesti määratav.
Hajnówka

Hajnówka (valgevene keeles "Гайнаўка") on linn Poolas Podlaasia vojevoodkonnas, Hajnówka maakonna halduskeskus. Hajnówka asub Valgevene piirist umbes 16 km kaugusel.
Hajnówka on asutatud 17. sajandil, linnaõigused sai 1951. aastal.
Hajnówka on Poola valgevenelaste kultuurikeskus. 2007. aastal moodustasid valgevenelased 26,41% linna elanikest.
Linnal on sõprussidemed Suure-Jaani vallaga.
Christian Atsu

Christian Atsu Twasam (10. jaanuaril 1992 Ada Foah – 6. veebruar 2023 Antakya) oli Ghana jalgpallur (äärepoolkaitsja).
Ta alustas klubikarjääri Portugali klubis FC Porto, millega liitus ta 2009. aastal. Klubi põhimeeskonnas debüteeris ta 2012. aastal. Hooajal 2011–12 mängis ta laenul Portugali kõrgliiga klubis Rio Ave.
2013. aasta septembris sõlmis ta viieaastase lepingu Chelseaga. Üheski mängus ta Chelsea meeskonnas ei osalenud, mängides aastatel 2013–2017 laenul Hollandi kõrgliigaklubis Vitesse, Inglismaa kõrgliigaklubides Everton ja Bournemouth, Hispaania kõrgliigaklubis Málaga ning Inglismaa esiliigas Newcastle Unitediga. 2017. aasta mais sõlmis ta Newcastle Unitediga püsiva lepingu.
Hooajal 2021/22 mängis ta Saudi Araabia kõrgliigaklubis Al Raed. 2022. aasta septembris sõlmis ta lepingu Türgi kõrgliigaklubiga Hatayspor.
Debüüdi Ghana jalgpallikoondises tegi Atsu 1. juunil 2012 mängus Lesotho vastu ning lõi selles mängus ka koondisekarjääri esimese värava. Ta kuulus Ghana koondisse 2014. aasta maailmameistrivõistlustel ning aastatel 2013–2019 neljadel Aafrika rahvaste karikavõistlustel. 2015. ja 2017. aasta Aafrika rahvaste karikavõistlustel valiti ta turniiri sümboolsesse koosseisu. Ghana koondises mängis ta aastatel 2012–2019 kokku 65 korda ja lõi üheksa väravat.
Atsu hukkus 2023. aasta Türgi-Süüria maavärina ajal Antakyas. Just päev enne maavärinat oli ta Türgi meistrivõistluste mängus Kasımpaşa vastu löönud seitsmendal lisaminutil 1:0 võiduvärava.
UNESCO maailmapärand Colombias

 
Colombia alal on UNESCO maailmapärandi nimistus üheksa objekti ja 17 objekti kandidaati.
Nimistusse on kantud
Nimistusse kandideerib alates 1993. aastast veel 17 objekti.
Messier 91

Messier 91 (ka M91 ja NGC 4548) on spiraalgalaktika, mis asub Berenike Juuste tähtkujus.
Galaktika avastas 18. märtsil 1781 Prantsuse astronoom Charles Messier, kes lisas selle oma kataloogi. Messier eksis asukoha määramisel, sest ta määras galaktika asukoha Messier 89 järgi, kuid kirja pani, et Messier 58 järgi. Eksimuse tõttu oli see pikka aega kadunud Messier' objekt, kuid 1969. aastal märkas eksitust USA amatöörastronoom ning selgus, et William Herscheli avastatud ja kataloogiseeritud NGC 4548 ja M91 on sama objekt.
Messier 91 asub Maast 63 miljoni valgusaasta kaugusel ja selle diameeter on 100 000 valgusaastat. Galaktika tähesuurus on ainult 11 ja see on üks tuhmimaid Messier' objekte. See sisaldab üle 400 miljardi tähe.
Trézéguet

Mahmoud Ahmed Ibrahim Hassan (enam tuntud kui Trézéguet; sündinud 1. oktoobril 1994 Kafr ash-Shaykhis) on Egiptuse jalgpallur, kes mängib Türgi kõrgliigaklubis Trabzonspor ja Egiptuse jalgpallikoondises.
Ta alustas klubikarjääri Egiptuse klubis Al Ahly, millega liitus ta 2002. aastal. Klubi põhimeeskonnas debüteeris ta 2012. aastal. Aastatel 2012 ja 2013 võitis ta Al Ahlyga CAF-i Meistrite Liiga. Hooajal 2015–2016 mängis ta laenul Belgia kõrgliigaklubis R.S.C. Anderlecht. 2016. aasta mais sõlmis ta Anderlechtiga püsilepingu, kuid oli peaaegu kogu ülejäänud hooaja laenul teises Belgia kõrgliigaklubis Mouscron. Hooaja 2017–2018 alguses suundus ta laenule Kasımpaşasse. Hooajal 2017–18 lõi ta Türgi kõrgliigas 13 väravat, millega oli klubi suurim väravakütt sel hooajal liigas. 2018. aasta aprillis sõlmis ta Kasımpaşaga püsilepingu.
2019. aasta juulis liitus ta Inglismaa Premier League'i klubiga Aston Villa. Üleminekusumma oli 8,75 miljonit naelsterlingit. Esimese värava Inglismaa kõrgliigas lõi ta 2. novembril 2019 mängus Liverpooli vastu. Hooajal 2019–20 lõi ta Inglismaa kõrgliigas kokku kuus väravat. 2022. aasta veebruaris läks ta laenule Türgi kõrgliigaklubisse İstanbul Başakşehir.
2022. aasta juulis sõlmis ta lepingu Trabzonsporiga.
Debüüdi Egiptuse jalgpallikoondises tegi Trézéguet 30. augustil 2014 mängus Keenia vastu. Koondisekarjääri esimese värava lõi ta 26. märtsil 2015 sõprusmängus Ekvatoriaal-Guinea vastu. Ta on kuulunud Egiptuse koondisse 2017. aasta Aafrika rahvaste karikavõistlustel, 2018. aasta maailmameistrivõistlustel ning 2019. ja 2022. aasta Aafrika rahvaste karikavõistlustel.
Hüüdnime on ta saanud Prantsusmaa jalgpalluri David Trezegueti järgi.
Rahvusvaheline geograafiaolümpiaad

Rahvusvaheline geograafiaolümpiaad ("International Geography Olympiad, iGeo") on üleilmne 16–19-aastaste õpilaste iga-aastane võistlus geograafias. Osalevad iga riigi parimad geograafias vastavalt riiklike geograafiaolümpiaadide lõppvooru tulemustele. iGeo koosneb kolmest osast: kirjalik test, multimeedia test ja välistööd maastikul. Samuti esitab olümpiaadi raames iga võistkond postri, toimub tutvumine kultuuriga ja olümpiaadi toimumiskoha vaatamisväärsustega.
Rahvusvaheliste geograafiaolümpiaadide korraldaja on Rahvusvahelise Geograafiaühingu ("International Geographical Union", IGU) rakkerühm, mille liikmed on Henk Ankoné (Holland), Joop van der Schee (Holland), Kathryn Berg (Austraalia), Zouhaier Hlaoui (Tuneesia), Su-Min Shen (Taiwan), Fernando Garcia-Garcia (Mehhiko) ja Sue Lomas (Suurbritannia).
"Rahvusvahelise geograafiaolümpiaadi eesmärgiks on propageerida huvi geograafia ja keskkonnateaduste vastu; edendada geograafiaalast haridust ja oskusi ning ergutada noortevahelist suhtlemist, aidates sellega kaasa rahvastevahelisele mõistmisele."
Eesti võistkonna saavutused.
Eesti võistkond osales esimest korda rahvusvahelisel geograafiaolümpiaadil 2004. aastal, kus saadi 2. koht, sh said võistkonna liikmed kaks kuld- ja kaks pronksmedalit. 
2021. aasta seisuga oli Eesti võistkond maailmas 5. kohal.
Aaron Motsoaledi

Pakishe Aaron Motsoaledi (sündinud 7. augustil 1958 Phokwanes Transvaalis) on Lõuna-Aafrika Vabariigi poliitik (Aafrika Rahvuskongress).
Aaron Motsoaledi on lõpetanud Natali Ülikooli bakalaureusekraadiga meditsiini ja kirurgia erialal. 11. maist 2009 kuni 25. maini 2019 oli ta Lõuna-Aafrika Vabariigi tervishoiuminister.
Alates 30. maist 2019 kuni 30. juuni 2024 oli ta Lõuna-Aafrika Vabariigi siseasjade minister.
Rand-õisluht

Rand-õisluht ("Triglochin maritimum") on õisluhaliste sugukonda arvatud taimeliik.
Taim kasvab mererannal ja rannaniitudel. Taim on Eestis tavaline.
Soo-õisluht

Soo-õisluht ("Triglochin palustre") on õisluhaliste sugukonda arvatud taimeliik.
Taim kasvab märgadel niitudel, soodes, veekogude kallastel. Taim on Eestis tavaline.
Keerd-heinmuda

Keerd-heinmuda ("Ruppia cirrhosa") on üheiduleheline konnarohulaadsete seltsi ja heinmudaliste sugukonda kuuluv taim.
Taim kasvab liivasel merepõhjal. Taim on Eestis haruldane.
Pikk merihein

Pikk merihein ("Zostera marina") on veetaim meriheinaliste sugukonnast.
Taim kasvab meres madalikel, eriti Väinameres. Taim on Eestis paigutise levikuga.
Harilik hanehein

Harilik hanehein ("Zannichellia palustris") on haneheinaliste sugukonda kuuluv taimeliik.
Taim kasvab meres ja riimvees, mõnikord ka magevees. Taim on Eestis paigutise levikuga.
Talisibul

Talisibul ("Allium fistulosum") on mitmeaastane sibultaim liilialiste sugukonnast laugu perekonnast. Taim on tavaline köögivili. 
Eesti taim mõnikord metsistub.
Porrulauk

Porrulauk ("Allium porrum") on mitmeaastane sibultaim liilialiste sugukonnast laugu perekonnast. Taim on tavaline köögivili.
Nokkhein

Nokkhein ("Rhynchospora") on taimeperekond kõrreliste sugukonnast.
Eestis kasvab kaks sellesse perekonda kuuluvad pärismaist liiki:
Nosiviwe Mapisa-Nqakula

Nosiviwe Noluthando Mapisa-Nqakula (sünninimega Nosiviwe Noluthando Mapisa; sündinud 13. novembril 1956 Kaplinnas) on Lõuna-Aafrika Vabariigi poliitik (Aafrika Rahvuskongress).
Ta on lõpetanud Bensonvale Õpetajatekolledži algkooliõpetaja diplomiga ja õppeasutuse Canadian University Studies projektijuhtimise erialal. 1984–1985 sai ta sõjalist väljeõpet Angolas ja Nõukogude Liidus. 1986–1988 töötas ta Aafrika Rahvuskongressi poliitilis-sõjalistes struktuurides. 1988–1990 esindas ta Aafrika Rahvuskongressi naistesektsiooni Üleaafrikalises Naisteorganisatsioonis. 1990–1993 kuulus ta Aafrika Rahvuskongressi Naisteliiga täitevkomiteesse. 1993–1997 oli ta Aafrika Rahvuskongressi Naisteliiga peasekretär. 2003–2008 oli ta Üleaafrikalise Naisteorganisatsiooni president. 6. maist 2002 kuni 28. aprillini 2004 oli ta Lõuna-Aafrika Vabariigi siseasjade ministri asetäitja. 29. aprillist 2004 kuni 10. maini 2009 oli ta Lõuna-Aafrika Vabariigi siseasjade minister. 11. maist 2009 kuni 12. juunini 2012 Lõuna-Aafrika Vabariigi vanglateenistuse minister.
Alates 12. juunist 2012 kuni 5. augustini 2021 oli ta Lõuna-Aafrika Vabariigi kaitse ja militaarveteranide minister.
19. augustil 2021 valiti Nosiviwe Mapisa-Nqakula Lõuna-Aafrika Vabariigi parlamendi spiikriks. Sellel ametikohal oli ta kuni 3. aprillini 2024.
2024. aasta märtsis korraldas politsei läbiotsimise Mapisa-Nqakula elukohas Johannesburgis seoses kohtuliku uurimisega, mis käsitles talle kaitseministri ametis oleku ajal esitatud korruptsioonisüüdistusi.
Lapik soonerohi

Lapik soonerohi ("Blysmus compressus") on lõikheinaliste sugukonda arvatud taimeliik.
Taim kasvab niisketel niitudel, teerservadel. Taim on Eestis hajusalt levinud.
Tõmmu soonerohi

Tõmmu soonerohi ("Blysmus rufus") on lõikheinaliste sugukonda arvatud taimeliik.
Taim kasvab rannaniitudel. Taim leidub Eestis paiguti Lääne- ja Põhja-Eestis.
Soonerohi

Soonerohi ("Blysmus") on lõikheinaliste sugukonda arvatud taimeperekond.
Eestis kasvab kaks sellesse perekonda kuuluvat pärismaist liiki:
Elżbieta Witek

Elżbieta Barbara Witek (neiupõlvenimi Elżbieta Barbara Zbanuch; sündinud 17. detsembril 1957 Jaworis) on Poola poliitik (Õigus ja Õiglus).
Ta on lõpetanud Wrocławi Ülikooli magistrikraadiga. Ülikooli lõpetamise järel töötas õpetajana ja koolidirektorina. Alates 2005. aastast oli ta Poola Seimi liige.
Alates 4. juunist kuni 9. augustini 2019 oli ta Poola siseminister. Alates 9. augustist 2019 kuni 12. novembrini 2023 oli ta Poola Seimi marssal.
Mugulkõrkjas

Mugulkõrkjas ("Bolboschoenus") on lõikheinaliste sugukonda arvatud taimeperekond.
Eestis kasvab üks sellesse perekonda kuuluv pärismaine liik:
Meri-mugulkõrkjas

Meri-mugulkõrkjas ("Bolboschoenus maritimus") on lõikheinaliste sugukonda arvatud taimeliik.
Taim kasvab rannikuvetes, Eesti läänerannikul on ta tavaline.
Jänesvill

Jänesvill ("Trichophorum") on lõikheinaliste sugukonda arvatud taimeperekond.
Eestis kasvab kaks sellesse perekonda kuuluvat pärismaist liiki:
Alpi jänesvill

Alpi jänesvill ("Trichophorum alpinum") on lõikheinaliste sugukonda arvatud taimeliik.
Taim kasvab siirdesoodes, lodu- ja siirdesoometsades. Taim on Eestis hajusa levikuga.
Raba-jänesvill

Raba-jänesvill ("Trichophorum cespitosum") on lõikheinaliste sugukonda arvatud taimeliik.
Taim kasvab siirdesoodes, rabades. Taim on Lääne-Eestis sage ja Ida-Eestis haruldane.
Ahtalehine villpea

Ahtalehine villpea ("Eriophorum angustifolium") on lõikheinaliste sugukonda villpea perekonda kuuluv mitmeaastane rohttaim.
Taim kasvab märgadel niitudel, kallastel, lodumetsades. Taim on Eestis sage, ent läänesaartel haruldane.
Laialehine villpea

Laialehine villpea ("Eriophorum latifolium") on lõikheinaliste sugukonda villpea perekonda kuuluv mitmeaastane rohttaim.
Taim kasvab lubjarikastes soodes, niisketel niitudel. Taim on Eestis hajusa levikuga.
Mõõkrohi

Mõõkrohi ("Cladium") on lõikheinaliste sugukonda kuuluv taimeperekond. 
Eestis kasvab üks sellesse perekonda kuuluv pärismaine liik: lääne-mõõkrohi ("Cladium mariscus").
Lõikhein

Lõikhein (ebatäpselt "lõikehein"; "Cyperus") on lõikheinaliste sugukonda kuuluv taimeperekond. 
Eestis kasvab üks sellesse perekonda kuuluv pärismaine liik: pruun lõikhein ("Cyperus fuscus").
Oder (perekond)

Oder ("Hordeum") on kõrreliste sugukonda arvatud taimeperekond.
Liike, keda pärismaiselt või metsistunult võib leida ka Eestis:
Lakkoder

Lakkoder ("Hordeum jubatum") on kõrreliste sugukonda arvatud taimeliik.
Taim kasvatatakse Eestis dekoratiivtaimena aedades. Harva võib ta ka metsistuda.
Kahetahune oder

Kahetahune oder ("Hordeum distichon") on kõrreliste sugukonda arvatud taimeliik.
Taim kasvatatakse Eestis teraviljana. Harva võib ta ka metsistuda.
Aruluste

Aruluste ("Brachypodium") on kõrreliste sugukonda arvatud taimeperekond.
Eestis kasvab kaks sellesse perekonda kuuluvat pärismaist liiki:
Mets-aruluste

Mets-aruluste ("Brachypodium sylvaticum") on kõrreliste sugukonda arvatud taimeliik.
Taim kasvab näiteks võsastikes, varjulistes lehtmetsades. Taim on Eestis paigutise levikuga, peamiselt Lääne-Eestis.
Sulg-aruluste

Sulg-aruluste ("Brachypodium pinnatum") on kõrreliste sugukonda arvatud taimeliik.
Taim kasvab valgusrohketes metsades, puisniitudel, metsasihtidel. Taim on Eestis tavaline.
Soomusalss

Soomusalss ("Eleocharis uniglumis") on lõikheinaliste sugukonda kuuluv taimeliik.
Taim kasvab mererannal, rannaniitudel ja seal leidub paiguti.
Munajas alss

Munajas alss ("Eleocharis ovata") on lõikheinaliste sugukonda kuuluv taimeliik.
Taim kasvab veekogude kallastel, soistel ja niisketel niitudel. Eestis leidub teda Kagu-Eestis ja ta on väga haruldane.
Muda-alss

Muda-alss ("Eleocharis mamillata") on lõikheinaliste sugukonda kuuluv taimeliik.
Taim kasvab näiteks veekogude turvastunud kallastel, sookraavides. Eestis leidub teda mandril hajusalt, saartel on ta haruldasem.
Väike alss

Väike alss ("Eleocharis parvula") on lõikheinaliste sugukonda kuuluv taimeliik.
Taim kasvab mererannas, harvem järvede kallastel. Eestis leidub teda Põhja- ja Lääne-Eestis, ent harva.
Nõelalss

Nõelalss ("Eleocharis acicularis") on lõikheinaliste sugukonda kuuluv taimeliik.
Taim kasvab veekogude kallastel, mererannas madalas vees. Eestis leidub teda hajusalt.
Õievähene alss

Õievähene alss ("Eleocharis quinqueflora") on lõikheinaliste sugukonda kuuluv taimeliik.
Taim kasvab kallastel, niisketel niitudel. Eestis leidub teda hajusalt.
Väike jõgitakjas

Väike jõgitakjas ("Sparganium minimum") on veetaimeliik perekonnast jõgitakjas.
Taim kasvab näiteks veekogudes, kallastel, lodudes. Taim on Eestis hajusa levikuga.
Liht-jõgitakjas

Liht-jõgitakjas ("Sparganium emersum") on veetaimeliik perekonnast jõgitakjas.
Taim kasvab veekogude kaldaosas, kraavides. Taim on Eestis tavaline.
Kera-jõgitakjas

Kera-jõgitakjas ("Sparganium glomeratum") on veetaimeliik perekonnast jõgitakjas.
Taim kasvab kallastel, kraavides, soistes kohtades. Taim leidub Eestis harva.
Haruline jõgitakjas

Haruline jõgitakjas ("Sparganium erectum") on veetaimeliik perekonnast jõgitakjas.
Taim kasvab veekogude kaldaosas, kraavides. Taim on Eestis väga haruldane.
Väikeseviljane jõgitakjas

Väikeseviljaline jõgitakjas ("Sparganium erectum" subsp. "microcarpum") on harulise jõgitakja alamliik. Varem käsitletud ka liigina "Sparganium microcarpum".
Taim kasvab veekogude kaldaosas. Taim on Eestis tavaline.
Põlu-jõgitakjas

Põlu-jõgitakjas ("Sparganium erectum" subsp. "neglectum") on harulise jõgitakja alamliik.
Taim kasvab veekogude kaldaosas. Taim on Eestis haruldane.
Afrikaanikeelne Vikipeedia

Afrikaanikeelne Vikipeedia (afrikaani keeles "Afrikaanse Wikipedia") on Vikipeedia afrikaanikeelne versioon.
Afrikaanikeelne Vikipeedia sai alguse 16. novembril 2001.
Seal on artiklit, millega see on artiklite arvult . keeleversioon, ja lehekülge. Seal on registreeritud kasutajat (kellest aktiivseid on ) ja administraatorit.
8. septembril 2021 ületas afrikaanikeelse Vikipeedia artiklite arv 100 000 piiri.
Ristlemmel

Ristlemmel ("Lemna trisulca") on ujulehtedega veetaim (nümfeiid) lemleliste sugukonnast.
Taim kasvab seisvas või aeglaselt voolavas vees. Taime leidub Eestis hajusalt.
Punatäpp-lemmel

Punatäpp-lemmel ("Lemna turionifera") on ujulehtedega veetaim (nümfeiid) lemleliste sugukonnast.
Veepinnal ujuvad lehekesed sageli punakad või vähemalt alumisel pinnal juure juures punase täpiga. 
Taim kasvab valdavalt seisvas vees. Taime leidub Eestis paiguti.
Jusshein (perekond)

Jusshein ("Nardus") kõrreliste sugukonda kuuluv taimeperekond.
Eestis kasvab üks sellesse perekonda kuuluvat pärismaine liik: jusshein ("Nardus stricta").
Uko Künnap

Uko Künnap (sündinud 27. märtsil 1962 Tartus) on eesti sisearhitekt.
Õppis kaks esimest aastat Helsingis Nõukogude saatkonna venekeelses koolis, kuna Helsingi Ülikooli eesti keele lektori pojal soomekeelsesse algkooli astuda ei lubatud. Lõpetas Tartu 10 keskkooli ja 1986. aastal ERKI sisearhitektina. Kunstnikuna on töötanud Sangaste kolhoosis ja Valga autobaasis. Samal ajal hakkas tegelama ka supergraafika ja firmagraafikaga. 1998. aasta jaanuaris asutas koos oma naise ja naiseõega kooperatiivi U-Disain, mis on nüüdseks ühemehefirma.
On joonistanud ka karikatuure ajakirjale Pikker.
Isiklikku.
Tema vend on kirjanik Asko Künnap ja tema abikaasa oli tekstiilikunstnik Annika Künnap (1963-2004).
Jusshein

Jusshein ("Nardus stricta") kõrreliste sugukonda kuuluv taimeliik.
Taim kasvab puisniitudel, niitudel, nõmmedel, karjamaadel. Taime leidub Eestis paiguti.
Raihein

Raihein ("Lolium") kõrreliste sugukonda kuuluv taimeperekond.
Eestis kasvab kolm sellesse perekonda kuuluvat liiki:
Itaalia raihein

Itaalia raihein ("Lolium multiflorum") on kõrreliste sugukonda kuuluv taimeliik.
Taim kasvab tulnukana näiteks prahipaikadel, aedades. Taime leidub Eestis harva.
Lina-raihein

Lina-raihein ("Lolium remotum") on kõrreliste sugukonda kuuluv taimeliik.
Taim kasvab tulnukana raudteedel, umbrohuna linapõldudel. Taime leidub Eestis harva.
Parthein

Parthein ("Glyceria") on kõrreliste sugukonda kuuluv taimeperekond. 
Eestis kasvab neli sellesse perekonda kuuluvat pärismaist liiki:
Jõemõisa Särgjärv

Jõemõisa Särgjärv on Jõgevamaal Pedassaare külas asuv järv. Selle pindala on 6,6 ha.
Järves elab kokre, ahvenat, linaskit ning ka särge.
Järv jääb Kääpa maastikukaitseala territooriumile.
Suur parthein

Suur parthein ("Glyceria maxima") on kõrreliste sugukonda kuuluv taimeliik.
Taim kasvab näiteks veekogude mudastel kallastel, madalas vees. Taime leidub Eesti mandriosas ja hajusalt.
Harilik parthein

Harilik parthein ("Glyceria fluitans") on kõrreliste sugukonda kuuluv taimeliik.
Taim kasvab näiteks veekogude kallastel, kraavides, mererannas. Taim on Eestis tavaline.
Voldine parthein

Voldine parthein ("Glyceria plicata") on kõrreliste sugukonda kuuluv taimeliik.
Taim kasvab märgadel teedel, kraavides, veekogude kallastel. Taim on Eestis sage.
Rooghein (perekond)

Rooghein ("Scolochloa") on kõrreliste sugukonda kuuluv taimeperekond. 
Eestis kasvab üks sellesse perekonda kuuluv pärismaine liik: rooghein ("Scolochloa festucacea").
Rooghein

Rooghein ("Scolochloa festucacea") on kõrreliste sugukonda kuuluv taimeliik. 
Taim kasvab veekogude kaldavees. Taime leidub Eestis paiguti, peamiselt Ida-Eestis.
Nadahein

Nadahein ("Puccinellia") on kõrreliste sugukonda kuuluv taimeperekond. 
Eestis kasvab kolm sellesse perekonda kuuluvat pärismaist liiki:
Meri-nadahein

Meri-nadahein ("Puccinellia maritima") on kõrreliste sugukonda kuuluv taimeliik. 
Taim kasvab mererannikul ja üleujutatavatel rannaniitudel. Taime leidub Eestis harva ja vaid Lääne-Eestis.
Laiuv nadahein

Laiuv nadahein ("Puccinellia distans") on kõrreliste sugukonda kuuluv taimeliik. 
Taim kasvab näiteks sooldunud pinnasel, prahipaikadel, mererannal. Taime leidub Eestis hajusalt.
Rand-nadahein

Rand-nadahein ("Puccinellia capillaris") on kõrreliste sugukonda kuuluv taimeliik. 
Taim kasvab mererannal üleujutuspiirkondades. Taime leidub Eestis paiguti.
Sugapea (perekond)

Sugapea ("Cynosurus") on kõrreliste sugukonda kuuluv taimeperekond.
Eestis kasvab üks sellesse perekonda kuuluv pärismaine liik: harilik sugapea ("Cynosurus cristatus").
Kerahein (perekond)

Kerahein ("Dactylis") on kõrreliste sugukonda kuuluv taimeperekond.
Eestis kasvab üks sellesse perekonda kuuluv pärismaine liik: harilik kerahein ("Cynosurus cristatus") ja tema alamliik Aschersoni kerahein - "Dactylis glomerata" subsp. "aschersoniana".
Portugalikeelne Vikipeedia

Portugalikeelne Vikipeedia (portugali keeles "Wikipédia em português") on Vikipeedia portugalikeelne versioon.
Portugalikeelne Vikipeedia sai alguse 11. mail 2001.
Seal on artiklit, millega see on artiklite arvult . keeleversioon, ja lehekülge. Seal on registreeritud kasutajat (kellest aktiivseid on ) ja administraatorit.
26. juunil 2018 ületas portugalikeelse Vikipeedia artiklite arv 1 000 000 artikli piiri.
Harilik kerahein

Harilik kerahein ("Dactylis glomerata") on kõrreliste sugukonda kuuluv taimeliik.
Taim kasvab niitudel, teeäärtel, võsastikes. Taim on Eestis sage.
Eestis kasvab ka selle liigi alamliik: Aschersoni kerahein – "Dactylis glomerata" subsp. "aschersoniana".
Aschersoni kerahein

Aschersoni kerahein ("Dactylis glomerata" subsp. "aschersoniana") on hariliku keraheina alamliik.
Taim kasvab hõredates metsades, parkides, võsas. Taim on Eestis harvaesinev.
Prantsuskeelne Vikipeedia

Prantsuskeelne Vikipeedia (prantsuse keeles "Wikipédia en français") on Vikipeedia prantsuskeelne versioon.
Prantsuskeelne Vikipeedia sai alguse 23. märtsil 2001.
Seal on artiklit, millega see on artiklite arvult . keeleversioon, ja lehekülge. Seal on registreeritud kasutajat (kellest aktiivseid on ) ja administraatorit.
23. septembril 2010 ületas prantsuskeelse Vikipeedia artiklite arv 1 000 000 piiri ja 8. juulil 2018 2 000 000 piiri.
Hispaaniakeelne Vikipeedia

Hispaaniakeelne Vikipeedia (hispaania keeles "Wikipedia en español") on Vikipeedia hispaaniakeelne versioon.
Hispaaniakeelne Vikipeedia sai alguse 11. mail 2001.
Seal on artiklit, millega see on artiklite arvult . keeleversioon, ja lehekülge. Seal on registreeritud kasutajat (kellest aktiivseid on ) ja administraatorit.
16. mail 2013 ületas hispaaniakeelne Vikipeedia artiklite arv 1 000 000 piiri.
La Dauphine

La Dauphine oli kolmemastiline purjelaev, mida kasutas Prantsusmaa kuningriigi kuninga François I teenistuses olnud firenze maadeavastaja Giovanni da Verrazzano kui lipulaeva oma esireisil Uude Maailma, lootes leida meretee Euroopast otse Hiina. Karakktüüpi laev valmis 1518. aastal Le Havre kuninglikus laevadokis Normandia rannikul. Laeva nimetus viitas prantsuse kroonprintsi abikaasa tiitlile ("Dauphine de France"; eesti keele vabatõlkes kui "Prantsuse delfiin").
Hollandikeelne Vikipeedia

Hollandikeelne Vikipeedia (hollandi keeles "Nederlandstalige Wikipedia") on Vikipeedia hollandikeelne versioon.
Hollandikeelne Vikipeedia sai alguse 19. juunil 2001.
Seal on artiklit, millega see on artiklite arvult . keeleversioon, ja lehekülge. Seal on registreeritud kasutajat (kellest aktiivseid on ) ja administraatorit.
54% hollandikeelse Vikipeedia artiklitest on bottide loodud. 
17. detsembril 2011 ületas hollandikeelse Vikipeedia artiklite arv 1 000 000 piiri. 8. märtsil 2020 ületas artiklite arv 2 000 000 piiri.
Aspar (perekond)

Aspar ("Asparagus") on aspariliste sugukonda arvatud taimeperekond.
Eestis kasvab üks sellesse perekonda kuuluv pärismaine liik: harilik aspar ("Aspar officinalis").
Kamalda raudteepeatus

Kamalda raudteepeatus on endine raudteepeatus Ieriķi–Gulbene–Abrene raudteel Gulbene piirkonna Galgauska ja Beļava valla piiril.
Peatus asus Riia jaamast 172 km kaugusel. 
Peatus avati aastal 1918. Algselt kandis see nime Lohre raudteejaam; toonase haldusjaotuse järgi jäi see Gulbene kihelkonda Blome mõisa maadele. Aastal 1919 muudeti jaama nimi Golgovskaks. Kamalda nime kannab peatus aastast 1928. See suleti raudtee sulgemisel aastal 1999, kuigi reisiliiklus lõppes seal juba aastal 1988.
Jaamahoone on säilinud. Peatuses oli üks perroon, mille juures asus tänaseks hävinud reisijate ootepaviljon.
Siniliilia (perekond)

Siniliilia ehk silla ("Scilla") on aspariliste sugukonda arvatud taimeperekond.
Perekonda kuulub umbes 50 liiki.
Eestis kasvatatakse aedades ja kasvab vahel naturaliseerununa üks sellesse perekonda kuuluv liik: harilik siniliilia ("Scilla siberica").
Linnupiim (perekond)

Linnupiim ("Ornithogalum") on hüatsindiliste sugukonda arvatud taimeperekond.
Eestis kasvab üks sellesse perekonda kuuluv pärismaine liik: sarik-linnupiim ("Ornithogalum umbellatum").
Hüatsindilised

Hüatsindilised ("Hyacinthaceae") on asparilaadsete seltsi arvatud sugukond.
Giovanni da Verrazzano

Giovanni da Verrazzano (1485–1528) oli prantsuse kuninga François I teenistuses olnud firenze päritolu maadeuurija.
Ameerika avastamine.
Esimene uurimisreis.
Teda on tunnustatud kui esimest eurooplast, kes uuris Põhja-Ameerika Atlandi ookeani poolset rannikut. Ta seilas 1524. aastal purjelaevaga La Dauphine üle ookeani ja mööda Põhja-Ameerika idarannikut, avastades New Yorgi lahe ja Narragansetti lahe. Küll ei pööranud rannikualale laialdasemat tähelepanu, sest Prantsusmaa kuningriigi eesmärgiks oli siiski leida Euroopast otsene meretee "Cathaysse" ehk Hiina.
Teine uurimisreis.
1527. aastal suunduti Dieppest nelja purjelaevaga tänapäeva Brasiilia rannikule, kust jõuti tagasi siiltsesalpiinia laadungiga.
Kolmas uurimisreis.
1528. aasta alguses lahkus Dieppest viimne uurimisreis ja sedapuhku Kariibi merele, kus da Verrazzano arvatavasti Guadeloupe juures põliselanikega kohtudes surma sai. Siiski on mõnedes allikates arvatud, et ta võis olla sama isik kui Jean Fleury, kes hukati aasta varem Hispaanias piraatluse eest ning seega ta kolmandal uurimisreisil ei osalenudki.
Esperantokeelne Vikipeedia

Esperantokeelne Vikipeedia (esperanto keeles "Vikipedio en Esperanto") on Vikipeedia esperantokeelne versioon.
Esperantokeelsele Vikipeediale pandi alus 11. mail 2001. Esperantokeelse vikipeedia rajaja oli Ameerika Ühendriikide esperantist Chuck Smith.
Seal on artiklit, millega see on artiklite arvult . keeleversioon, ja lehekülge. Seal on registreeritud kasutajat (kellest aktiivseid on ) ja administraatorit.
13. augustil 2014 ületas Esperantokeelse Vikipeedia artiklite arv 200 000 piiri ja 18. juulil 2021 300 000 piiri.
Lemmelill (perekond)

Lemmelill ("Tofieldia") on lemmelilleliste sugukonda kuuluv õistaimede perekond.
Lemmelilled on levinud põhjapoolkera parasvöötmes.
Perekonda kuulub umbes kaksteist liiki. Eestis kasvab üks sellesse perekonda kuuluv pärismaine liik: lemmelill ("Tofieldia calyculata").
Lemmelill

Lemmelill ("Tofieldia calyculata") on lemmelilleliste sugukonda kuuluv õistaimeliik.
Taim kasvab näiteks lubjarikastel soostuvatel niitudel. Taime leidub Eestis paiguti, Lõuna-Eestis on ta haruldane.
Päevaliilia

Päevaliilia ("Hemerocallis") on tooneliilialiste sugukonda arvatud taimeperekond.
Eestis kasvab (metsistunult) üks sellesse perekonda kuuluv liik: ruuge päevaliilia ("Hemerocallis fulva").
Tooneliilialised

Tooneliilialised ("Asphodelaceae") on asparilaadsete seltsi kuuluv sugukond.
Galgauska raudteepeatus

Galgauska raudteepeatus on endine raudteepeatus Ieriķi–Gulbene–Abrene raudteel Gulbene piirkonna Galgauska vallas Galgauskas.
Peatus asus Riia jaamast 166 km kaugusel.
Peatus avati aastal 1973, teenindamaks Galgauska küla ja selle lähedal asuva sõjaväeosa sõjaväelasi. Peatus suleti raudtee sulgemisel aastal 1999, kuigi reisiliiklus lõppes seal juba aastal 1988.
Peatuses oli üks perroon, mille juures asusid tänaseks põlenud raudteetööliste elamu ja mitmed muud abihoooned.
Ruuge päevaliilia

Ruuge päevaliilia ("Hemerocallis fulva") on tooneliilialiste sugukonda arvatud taimeliik.
Taime kasvatatakse Eestis ilutaimena, harva taim metsistub.
Hõõlaskastik (perekond)

Hõõlaskastik ("Beckmannia") on kõrreliste sugukonda arvatud taimeperekond.
Eestis kasvab (külvatult, tulnukana haruldane) üks sellesse perekonda kuuluv liik: harilik hõõlaskastik ("Beckmannia eruciformis").
Värihein

Värihein ("Briza") on kõrreliste sugukonda arvatud taimeperekond.
Eestis kasvab üks sellesse perekonda kuuluv pärismaine liik: keskmine värihein ("Briza media").
Slovakikeelne Vikipeedia

Slovakikeelne Vikipeedia (slovaki keeles "Slovenská Wikipédia") on Vikipeedia slovakikeelne versioon.
Slovakikeelne Vikipeedia sai alguse 23. septembril 2003, kuid aktiivne tegevus algas 2004. aasta suvel.
Seal on artiklit, millega see on artiklite arvult . keeleversioon, ja lehekülge. Seal on registreeritud kasutajat (kellest aktiivseid on ) ja administraatorit.
37% slovakikeelse Vikipeedia artiklitest on bottide loodud. 
5. veebruaril 2015 ületas slovakikeelse Vikipeedia artiklite arv 200 000 piiri.
Keskmine värihein

Keskmine värihein ("Briza media") on kõrreliste sugukonda arvatud taimeliik.
Taim kasvab niitudel, puisniitudel, metsalagendikel. Taim on Eestis tavaline.
Tarnhein

Tarnhein ("Catabrosa") on kõrreliste sugukonda arvatud taimeperekond.
Eestis kasvab üks sellesse perekonda kuuluv pärismaine liik: vesi-tarnhein ("Catabrosa aquatica").
Vesi-tarnhein

Vesi-tarnhein ("Catabrosa aquatica") on kõrreliste sugukonda arvatud taimeliik.
Taim kasvab veekogude kallastel ja madalas vees. Taime leidub Eestis hajusalt.
Kastekaer (perekond)

Kastekaer ("Danthonia") on kõrreliste sugukonda arvatud taimeperekond.
Eestis kasvab üks sellesse perekonda kuuluv pärismaine liik: harilik kastekaer ("Danthonia decumbens").
Costa Rica köök

Costa Rica köögi toidud sisaldavad tihti riisi ja musti ube. Palju kasutatakse ka värskeid puu- ja köögivilju.
Gallo Pinto.
"Gallo Pinto" on traditsiooniline hommikusöök riisist ja ubadest, millele lisatakse paprikat, koriandrit ja sibulaid.
Casado.
"Casado" koosneb paljudest toiduainetest: riis, oad, lehtsalat, "tortilla", praetud "platano maduro". Casado sisaldab ka olenevalt piirkonnast veiseliha, kana või kala.
Tamal.
"Tamal" valmistatakse maisijahust, searasvast ja vürtsidest. See täidetakse liha, riisi ja köögiviljadega ja ümber pannakse banaani või jahubanaani leht. "Tamal" on populaarne pidustuse ajal, eriti jõulude ajal.
Arroz con Leche.
"Arroz con Leche" on magustoit, mis koosneb piimaga segatud riisist, millele lisatakse suhkrut, soola, sidrunikoort ja kaneeli.
Sopa Negra.
"Sopa Negra" on supp, mille peamised koostisosad on mustad oad, sibul, paprika, koriander, tomatid, vürtsid ja "Tabasco" kaste.
Olla de Carne.
"Olla de Carne" on hautis, mis sisaldab maniokki, porgandit, maisi, jahubanaane ja taro juurt. Rooga serveeritakse tihti riisi ja ubadega.
Chifrijo.
"Chifrijo" peamised koostisosad on "chicharrón" (praetud sealiha) ja "frijole" (oad). Serveeritakse koos "tortilla" krõpsudega, maisi "tortilla"'dega või saiaga. Toit sisaldab ka riisi, tomateid või "pico de gallo"'t.
Patacones.
"Patacones" on snäkk praetud jahubanaanidest. Lisatakse ka soola ning serveeritakse koos "pico de gallo"'ga.
Flan.
"Flan" on magustoit, mis koosneb piimast, vaniljest, suhkrust ja munadest.
Joogid.
Refresco.
"Refresco" on jook, mis koosneb puuviljadest ja veest või piimast. Populaarsed maitsed on arbuusi, granadilli, maasika, põldmuraka, graviola ja "cas"'i.
Granizado.
"Granizado" on värskendav jook puuviljasiirupist, suhkrust ja jääst.
Horchata.
"Horchata" on jook, mis valmistatakse riisist või maisijahust. Lisatakse ka kaneeli, mis teeb joogi magusaks.
Agua Dulce.
"Agua Dulce" on jook, mis valmistatakse veest ja keedetud suhkruroo mahlast. See jook oli populaarne farmitöötajate hulgas, sest seda oli lihtne valmistada ja andis kiiresti energiat.
Harilik kastekaer

Harilik kastekaer ("Danthonia decumbens") on kõrreliste sugukonda arvatud taimeliik.
Taim kasvab nõmmedel, metsaservadel, kus on kerget liivast mulda. Taim on Eestis tavaline.
Sloveenikeelne Vikipeedia

Sloveenikeelne Vikipeedia (sloveeni keeles "Slovenska Wikipedija") on Vikipeedia sloveenikeelne versioon.
Sloveenikeelne Vikipeedia sai alguse 26. veebruaril 2002.
Seal on artiklit, millega see on artiklite arvult . keeleversioon, ja lehekülge. Seal on registreeritud kasutajat (kellest aktiivseid on ) ja administraatorit.
15. augustil 2010 ületas sloveenikeelse Vikipeedia artiklite arv 100 000 piiri.
Haguhein

Haguhein ("Koeleria") on kõrreliste sugukonda arvatud taimeperekond.
Eestis kasvab kolm sellesse perekonda kuuluvat pärismaist liiki:
Vesihaljas haguhein

Vesihaljas haguhein ("Koeleria glauca") on kõrreliste sugukonda arvatud taimeliik.
Taim kasvab liivasel pinnasel. Taime leidub Eestis paiguti.
Suur haguhein

Suur haguhein ("Koeleria grandis") on kõrreliste sugukonda arvatud taimeliik.
Taim kasvab liivikutel, nõmmedel, hõredates männikutes. Taime leidub Eestis paiguti, enamasti Põhja- ja Kagu-Eestis.
Ahmed Elmohamady

Ahmed Eissa Elmohamady Abdel Fattah (araabia keeles أحمد المحمدي‎; sündinud 9. septembril 1987 Al-Maḩallah al-Kubrás) on Egiptuse jalgpallur, kes mängib paremkaitsjana Inglismaa kõrgliiga klubis Aston Villa ja Egiptuse jalgpallikoondises.
Ta alustas klubikarjääri 2004. aastal kodulinna klubis Ghazl El Mahalla. 2006. aastal jätkas ta Egiptuse kõrgliigas karjääri ENPPI ridades.
Alates hooajast 2010–2011 on Elmohamady mänginud Inglismaal. Esimesed kaks hooaega mängis ta Inglismaa kõrgliigas Sunderlandis. Hooajal 2012–13 mängis ta laenul Inglismaa esiliiga klubis Hull City. Hull City sai hooajal 2012–13 esiliigas teise koha ja tõusis Premier League'isse. Samal hooajal valiti Elmohamady Hull City hooaja parimaks mängijaks. Ta mängis Hull Citys kokku viis hooaega, millest kolm Premier League'is.
2017. aasta juulis sõlmis ta lepingu Inglismaa esiliigasse kuulunud Aston Villaga.
Debüüdi Egiptuse jalgpallikoondises tegi Elmohamady 2007. aasta augustis sõprusmängus Elevandiluuranniku vastu. Koondisekarjääri esimese värava lõi ta 2010. aasta rahvaste karikavõistluste viimases alagrupimängus Benini vastu. Aastatel 2008 ja 2010 on ta Egiptuse koondisega tulnud Aafrika meistriks. Ta on kuulunud Egiptuse koondisse veel ka 2009. aasta FIFA konföderatsioonide karikaturniiril, 2017. aasta Aafrika rahvaste karikavõistlustel, 2018. aasta maailmameistrivõistlustel ja 2019. aasta Aafrika rahvaste karikavõistlustel.
Tirza raudteejaam

Tirza raudteejaam on endine raudteejaam Ieriķi–Gulbene–Abrene raudteel Gulbene piirkonna Galgauska ja Tirza valla piiril.
Jaam asus Riia jaamast 162 km kaugusel. 
Jaam avati aastal 1918. Toonase haldusjaotuse järgi jäi see Tirza kihelkonda Galgauska mõisa maadele. Nõukogude perioodil ehitati jaamast lähtuv harutee raketiväeosa nr. 89502 varustamiseks. Jaam suleti raudtee sulgemisel aastal 1999, kuigi reisiliiklus lõppes seal juba aastal 1988.
Jaamahoone on säilinud. Jaamas oli kolm teed ja üks perroon, ent jaama sulgemisel oli alles vaid kaks teed.
Youssef En-Nesyri

Youssef En-Nesyri (sündinud 1. juunil 1997 Fèsis) on Maroko jalgpallur, kes mängib ründajana Hispaania kõrgliiga klubis Sevilla ja Maroko jalgpallikoondises.
Ta alustas profikarjääri 2016. aastal Hispaania klubis Málaga. Klubi põhimeeskonnas tegi ta Hispaania kõrgliigas debüüdi 2016. aasta augustis. Esimese värava lõi ta Hispaania kõrgliigas 21. septembril 2016 mängus SD Eibari vastu. 2018. aasta augustis sõlmis ta viieaastase lepingu CD Leganésega. 2019. aasta veebruaris tegi ta mängus Real Betise vastu läbi aegade esimese Leganése mängijana Hispaania kõrgliigas kübaratriki.
2020. aasta jaanuaris siirdus ta Sevillasse.
Debüüdi Maroko jalgpallikoondises tegi En-Nesyri 2016. aasta augustis sõprusmängus Albaania vastu. Koondisekarjääri esimese värava lõi ta 2017. aasta Aafrika rahvaste karikavõistluste teises alagrupimängus Togo vastu. 2018. aasta maailmameistrivõistluste viimases alagrupimängus lõi ta värava Hispaania vastu. 2019. aasta Aafrika rahvaste karikavõistlustel lõi ta kaks väravat.
Kenneth Omeruo

Kenneth Josiah Omeruo (sündinud 17. oktoobril 1993 Abia osariigis) on Nigeeria jalgpallur, kes mängib kaitsjana Hispaania kõrgliiga klubis CD Leganés ja Nigeeria jalgpallikoondises.
Aastatel 2010–2012 mängis ta Belgia klubi Standard Liège'i noortemeeskondades. 2012. aasta jaanuaris sõlmis ta lepingu Chelseaga. Alates sellest ajast ei ole ta Chelsea meeskonnas üheski mängus mänginud, kuid on olnud laenul paljudes teistes klubides. 2012–2013 oli ta poolteist hooaega laenul Hollandi kõrgliiga klubis ADO Den Haag, hooaegadel 2013–14 ja 2014–15 Inglismaa esiliiga klubis Middlesbrough, hooajal 2015–16 Türgi kõrgliiga klubis Kasımpaşas, hooajal 2016–17 Türgi kõrgliigas Alanyasporis ja hooajal 2017–18 taas Kasımpaşas. 2018. aasta augustis läks ta laenule Leganésesse.
Debüüdi Nigeeria jalgpallikoondises tegi Omeruo 9. jaanuaril 2013 sõprusmängus Roheneemesaarte vastu. Samal aasta tuli ta Nigeeria koondisega Aafrika meistriks. Koondisekarjääri esimese värava lõi ta 2019. aasta Aafrika rahvaste karikavõistluste teises alagrupimängus Guinea vastu. Ta on kuulunud Nigeeria koondisse veel ka 2013. aasta FIFA konföderatsioonide karikaturniiril ning 2014. ja 2018. aasta maailmameistrivõistlustel.
Itaaliakeelne Vikipeedia

Itaaliakeelne Vikipeedia (itaalia keeles "Wikipedia in italiano") on Vikipeedia itaaliakeelne versioon.
Itaaliakeelne vikipeedia sai alguse 11. mail 2001.
Seal on artiklit, millega see on artiklite arvult . keeleversioon, ja lehekülge. Seal on registreeritud kasutajat (kellest aktiivseid on ) ja administraatorit.
22. jaanuaril 2013 ületas itaaliakeelse vikipeedia artiklite arv 1 000 000 piiri.
Lizumsi raudteejaam

Lizumsi raudteejaam on endine raudteejaam Ieriķi–Gulbene–Abrene raudteel Gulbene piirkonna Lizumsi vallas Lizumsis (tänapäeval Pieti külas). Avamisaegse haldusjaotuse järgi jäi see Velēna kihelkonda Lizumsi mõisa maadele.
Jaam asus Riia jaamast 154 km kaugusel. 
Jaam avati 1. septembril 1919. Algne jaamahoone oli väike puidust rajatis, mille asemele ehitati l. Grinberga projekti järgi aastal 1929 uus kahekorruseline kivist jaamahoone. Uus jaamahoone hävis teise maailmasõja ajal; selle kohal asub tänapäeval mälestusmärk Lizumsi jaama kaudu küüditatutele. Nõukogude perioodil ehitati üks jaama hoonetest piletikassaks ja ootepaviljoniks ümber. Jaam suleti raudtee sulgemisel aastal 1999, kuigi reisiliiklus lõppes seal juba aastal 1988.
Jaamas oli kolm teed ja üks perroon. Lisaks jaamahoonele on säilinud veel üks majandushoone.
Pedi keel

Pedi keel (ka "põhjasotho keel" või "sepedi keel") on bantu keelte hulka kuuluv keel, üks üheteistkümnest Lõuna-Aafrika Vabariigi ametlikust keelest.
Lõuna-Aafrika Vabariigi 2011. aasta rahvaloenduse järgi kõneles riigis pedi keelt emakeelena 4,6 miljonit inimest.
Rumeeniakeelne Vikipeedia

Rumeeniakeelne Vikipeedia (rumeenia keeles "Wikipedia în limba română") on Vikipeedia rumeeniakeelne versioon.
Rumeeniakeelne Vikipeedia sai alguse 19. juunil 2003.
Seal on artiklit, millega see on artiklite arvult . keeleversioon, ja lehekülge. Seal on registreeritud kasutajat (kellest aktiivseid on ) ja administraatorit.
Rumeeniakeelse Vikipeedia artiklite arv ületas 100 000 piiri 11. jaanuaril 2008, 200 000 piiri 5. augustil 2012, 300 000 piiri 13. aprillil 2015, 400 000 piiri 14. augustil 2019 ja 500 000 piiri 27. oktoobril 2024.
2019. aasta jaanuari seisuga oli 46% rumeeniakeelse Vikipeedia artiklitest bottide loodud.
Messier 92

Messier 92 (ka M92 ja NGC 6341) on kerasparv, mis asub Herkulese tähtkujus.
Parve avastas 27. detsembril 1777 Saksa astronoom Johann Elert Bode. 18. märtsil 1781 avastas parve Bodest sõltumatult Prantsuse astronoom Charles Messier, kes lisas selle oma kataloogi. 1783. aastal vaatles William Herschel parve tähti.
Messier 92 asub Maast 26 700 valgusaasta kaugusel ja selle diameeter on 108 valgusaastat. Parve tähesuurus on 6,3 ja see sisaldab üle 250 000 tähe.
Messier 93

Messier 93 (ka M93 ja NGC 2447) on hajusparv, mis asub Ahtri tähtkujus.
Parve avastas 20. märtsil 1781 Prantsuse astronoom Charles Messier, kes lisas selle oma kataloogi. See oli üks viimaseid objekte, mille leidis isiklikult Messier.
M93 asub Maast 3600 valgusaasta kaugusel ja selle diameeter on umbes 20-22 valgusaastat. Parve tähesuurus on 6 ning see sisaldab umbes 80 tähte. Messier 93 vanus on 100 miljonit aastat.
Dieppe

Dieppe on väikelinn Prantsusmaa põhjarannikul Seine-Maritime'i departemangus, Dieppe'i ringkonna alamprefektuur. Linn on tuntud oma kammkarpidest rohke Arquesi jõe suudmes asuva sadama poolest, mida lahutab La Manche'i väinast linna enda nimeline kai. Sadamal on regulaarne parvlaevaühendus Newhaveni linnaga Inglismaal.
Prantsuse keeles kutsutakse meessoost linnaelanikke nimetusega "Dieppois" ja naissoost linnaelanikke nimetusega "Dieppoise".
Ajalugu.
16. sajandil oli linn tuntud oma kõige avanseerituma prantsuse kartograafia koolkonna tõttu. Linnast lähtusid ka mitmed Atlandi-ülesed ekspeditsioonid ajaloost tuntud meresõitjate juhtimisel, mis panid aluse tulevasele kolooniale Uus-Prantsusmaale.
Messier 94

Messier 94 (ka M94 ja NGC 4736) on spiraalgalaktika, mis asub Jahipenide tähtkujus.
Galaktika avastas 22. märtsil 1781 Prantsuse astronoom Pierre Méchain, kes teatas avastusest Charles Messierile. Messier vaatles galaktikat kaks päeva hiljem ja lisas selle oma kataloogi.
Messier 94 asub Maast 16 miljoni valgusaasta kaugusel ja selle diameeter on 50 000 valgusaastat. Galaktika tähesuurus on 8,9 ja see sisaldab üle 40 miljardi tähe.
Vaura keel

Vaura keel on Brasiilias Mato Grosso osariigis kõneldav aravaki keel.
Kõnelejate arv oli 2006. aastal 320.
Helle-Moonika Helme

Helle-Moonika Helme (neiupõlvenimi Helle-Moonika Rauba, esimesest abielust Helle-Moonika Toming; sündinud 8. juulil 1966 Vastseliinas) on Eesti muusik ja poliitik. XIV ja XV Riigikogu liige.
Haridus.
Ta lõpetas 1984. aastal Tartu 8. Keskkooli, 1992. aastal Georg Otsa nimelise Tallinna Muusikakooli ja 1998. aastal Eesti Muusikaakadeemia ooperilaulu erialal. 2010. aastal sai ta magistrikraadi.
Tegevus poliitikas.
Ta on alates 2012. aastast Eesti Konservatiivse Rahvaerakonna liige ja juhatuse liige. Ta valiti 2019. aasta Riigikogu valimistel XIV Riigikogu liikmeks. Ta oli Riigikogu kultuurikomisjoni liige.
Helle-Moonika Helme kandideeris 2023. aasta valimistel Riigikokku, kogus valimisringkonnas nr 5 (Hiiu-, Lääne- ja Saaremaa) 3526 häält ning osutus valituks.
Ta kandideeris 2024. aasta Euroopa Parlamendi valimistel, kogus 736 häält ning ei osutunud valituks.
Isiklikku.
Tema abikaasa on Mart Helme. Neil on kaks ühist last.
Aleksei Bolotov

Aleksei Vassiljevitš Bolotov (vene keeles Алексей Васильевич Болотов; 20. jaanuar 1963 Dvuretšensk, Sverdlovski oblast – 15. mai 2013 Džomolungma, Nepal) oli vene alpinist.
Ta oli mägironija, kes oli tõusnud 11 kaheksatuhandelise tippu. Venemaal on vaid Sergei Bogomolovil kirjas rohkem edukaid tipputõuse kaheksatuhandelistele. 
Bolotov hukkus 15. mail 2013 katsel tõusta Džomolungma (8848 m) tippu koos Deniss Urubkoga uut marsruuti mööda. 
Ta on maetud Jekaterinburgis.
Sergei Bogomolov

Sergei Georgijevitš Bogomolov (vene keeles Сергей Георгиевич Богомолов; sündinud 23. veebruaril 1951 Saratovis Vene NFSV-s) on vene alpinist, suurmeister alpinismis. 
Ta on mägironija, kes on tõusnud 13 kaheksatuhandelise tippu. Ainus kaheksatuhandeline, mille tipus pole ta käinud, on K2.
1989. aastal tõusis ta Teise Nõukogude Himaalaja Ekspeditsiooni käigus Kanchenjunga (8586 m) tippu. 1993. aastal Vene-Briti ekspeditsiooni käigus sooritas ta Himaalajas tipputõusu koos kaaslastega Dhaulagiri (8167) tippu uuel marsruudil – esmatõus põhjaseina mööda.
Eduard Mõslovski

Eduard Vikentjevitš Mõslovski (vene keeles Эдуард Викентьевич Мысловский; 29. mai 1937 Moskva – 15. detsember 2023) oli vene alpinist ja tehnikateadlane. 
Ta lõpetas 1966. aastal Baumani-nimelise Moskva Kõrgema Tehnikakooli raadiotehnika erialal ja 1971. aastal Lomonossovi-nimelise Moskva Riikliku Ülikooli füüsika erialal. 1979. aastal kaitses ta kandidaadikraadi. Ta töötas kuni 1996. aastani Moskva Riikliku Aparaadiehituse ja Informaatika Akadeemias kateedrijuhatajana ja aastatel 1996–2013 Baumani-nimelise Moskva Riikliku Tehnikaülikooli professorina.
Alpinism.
Aastatel 1966–1982 tegi Mõslovski 11 tipputõusu NSV Liidu piires asunud seitsmetuhandelistele. 1982. aastal võttis ta osa Jevgeni Tamme juhitud Esimesest Nõukogude Himaalaja ekspeditsioonist ja tõusis Džomolungma (8848 m) tippu (seongus Vladimir Balõberdiniga). 
1989. aastal juhtis ta Teist Nõukogude Himaalaja ekspeditsiooni Kanchenjungale (8586 m). Selle käigus üritas ta ka ise tippu ronida, kuid oli sunnitud kõrgusel 8300 m tagasi pöörduma.
Vladimir Balõberdin

Vladimir Sergejevitš Balõberdin (vene keeles Владимир Сергеевич Балыбердин; 1. oktoober 1948 Špagino, Altai krai – 22. juuli 1994 Peterburi) oli vene alpinist, suurmeister alpinismis (1982). 
Ta lõpetas 1973. aastal Bontš-Brujevitši-nimelise Leningradi Side Elektrotehnika Instituudi. 1980. aastast töötas Leningradis spordiühingu alpinismiinstruktorina.
Alpinismiga hakkas Balõberdin tegelema 1969. aastal. 
1982. aastal võttis ta osa Jevgeni Tamme juhitud Esimesest Nõukogude Himaalaja ekspeditsioonist ja tõusis Džomolungma (8848 m) tippu (seongus Eduard Mõslovskiga). Teist korda ronis ta Everesti tippu 1991. aastal Peterburi grupi juhina.
Balõberdin oli esimene alpinist, kes tõusis talvisel perioodil Kommunismi (1986) ja Lenini (1988) tippu.
1989. aastal võttis osa Teisest Nõukogude Himaalaja ekspeditsioonist. Selle käigus tõusis ta lisaks Kanchenjunga peatipule (8586 m) veel selle mäe kolme alamtippu. 
1992. aastal toimunud Venemaa-USA Himaalaja mägiekspeditsioonil tõusis Balõberdin K2 (8611 m) tippu ja sai esimeseks Venemaa alpinistiks, kes on tõusnud maailma kolme kõrgema mäe tippu.
Ta hukkus liiklusõnnetuses Peterburis.
Uriekste raudteepeatus

Uriekste raudteepeatus on endine raudteepeatus Ieriķi–Gulbene–Abrene raudteel Gulbene piirkonna Ranka vallas Ureikste külas.
Peatus asus Riia jaamast 145 km kaugusel. 
Peatus avati koos raudteeliiniga. Toonase haldusjaotuse järgi jäi see Tirza kihelkonda Tirza mõisa maadele. Peatus sai nime lähistel asunud Tirza mõisale kuulunud Ureikste kõrtsi järgi.
Uriekste suleti raudtee sulgemisel aastal 1999, kuigi reisiliiklus lõppes seal juba aastal 1988.
Britt Assombalonga

Britt Curtis Assombalonga (sündinud 6. detsembril 1992 Kinshasas) on Kongo DV jalgpallur, kes mängib ründajana Türgi kõrgliiga klubis Adana Demirspor ja Kongo DV jalgpallikoondises.
Klubikarjääri esimese osa mängis ta Inglismaal. Ta alustas profikarjääri Watfordis, millega liitus ta 2010. aastal. Klubi põhimeeskonnas tegi ta Inglismaa esiliigas debüüdi 17. märtsil 2012 mängus Coventry City vastu. Samal hooajal mängis ta laenul Inglismaa tugevuselt seitsmenda liiga klubis Wealdstone ja viienda liiga klubis Braintree Town. Hooajal 2012–13 mängis ta laenul Inglismaa neljanda liiga klubis Southend United.
2013. aasta juulis liitus ta Inglismaa tugevuselt kolmanda liiga klubiga Peterborough United. Assombalonga oli Peterborough Unitedi läbi aegade seni suurim ost. Hooajal 2013–14 lõi ta esiliigas 23 väravat, millega oli liigas resultatiivselt teine mängija. Samal hooajal valiti ta liiga sümboolsesse koosseisu.
2014. aasta augustis liitus ta Inglismaa esiliiga klubiga Nottingham Forest. Hooajal 2014–15 lõi ta liigas 15 väravat. Hooaeg 2015–16 jäi tal põlvevigastuse tõttu suuresti vahele, kuid järgmisel hooajal lõi ta liigas 14 väravat. Aastatel 2017–2021 mängis ta Inglismaa esiliiga klubis Middlesbrough.
2021. aasta juulis siirdus ta esmakordselt väljapoole Inglismaa liigasüsteemi, sõlmides kolmeaastase lepingu Türgi kõrgliiga klubiga Adana Demirspor.
Debüüdi Kongo DV jalgpallikoondises tegi Assombalonga 27. märtsil 2018 sõprusmängus Tansaania vastu. Koondisekarjääri esimese värava lõi ta 2019. aasta Aafrika rahvaste karikavõistluste viimases alagrupimängus Zimbabwe vastu.
Ranka raudteejaam

Ranka raudteejaam on endine raudteejaam Ieriķi–Gulbene–Abrene raudteel Gulbene piirkonna Ranka vallas Pavāriņi külas. Avamisaegse haldusjaotuse järgi jäi see Jaunpiebalga kihelkonda Ranka mõisa maadele.
Jaam asus Riia jaamast 138 km kaugusel. 
Jaam avati koos raudteega aastal 1916. Algselt kandis see nime "Pawarini raudteejaam", aga aastast 1918 "Ramkava raudteejaam". Aastal 1919 nimetati see ümber "Ramka raudteejaamaks". Tänapäevase nime sai jaam aastal 1930. Jaam suleti raudtee sulgemisel aastal 1999, kuigi reisiliiklus lõppes seal juba aastal 1988. Säilinud on vana jaamahoone.
Relatiivne rõhuskaala

Relatiivne rõhuskaala on rõhu mõõtmise skaala, mille puhul 0-lugemiks on õhurõhk, enamasti atmosfäärirõhk. Õhurõhust suuremat rõhku nimetatakse ülerõhuks. Ülerõhu väärtus võib olla piiramatult suur. Õhurõhust väiksemat rõhku nimetatakse alarõhuks.
UNESCO maailmapärand Costa Ricas

Costa Rica alal on UNESCO maailmapärandi nimistus neli objekti ja üks objekti kandidaat.
Nimistusse on kantud: